**Obvezni sadržaj Ugovora o kreditu**

**OPK-LIKV-01/24**

Osiguranik se obvezuje, uz odredbe koje na odgovarajući način odražavaju svrhu i predmet Sporazuma o osiguranju portfelja, u sve Ugovore o kreditu uvrstiti odredbe kojima se na odgovarajući način prenosi sljedeće:

1. Utvrđenje da je Kredit odobren u suradnji s Osigurateljem po Programu osiguranja.

1. Izjavu Izvoznika da je u cijelosti upoznat s Programom osiguranja i Općim uvjetima te da je suglasan da se Kredit odobri u skladu s Programom osiguranja.
2. Ovlaštenje Osiguraniku i Osiguratelju od strane Izvoznika (kao i jamca/sudužnika, ako postoje) da vrše uvid u poslovne knjige Izvoznika (kao i jamca/sudužnika, ako postoje), ostalu dokumentaciju vezanu uz Kredit, službena financijska izvješća Izvoznika, izvozne ugovore/narudžbe ili druge dokumente na temelju kojih je Osiguranik utvrdio kriterij izvoza u skladu s Kriterijima prihvatljivosti za uključenje kredita u portfelj u odnosu na Izvoznika, dokumente na temelju kojih je Osiguratelj utvrdio da Izvoznik uredno podmiruje svoje kreditne obveze i obveze prema državi, dokument na temelju kojeg je Osiguranik utvrdio iznos Kredita u skladu s Kriterijima prihvatljivosti za uključenje kredita u portfelj u odnosu na Kredit iz točke 1.2. Programa osiguranja, kao i u poslovne knjige Osiguranika koje se tiču Kredita i Ugovora o kreditu.
3. Obvezu Izvoznika da na zahtjev Osiguranika i/ili Osiguratelja dostavi informacije i/ili dokumentaciju potrebne za provedbu Programa osiguranja.
4. Utvrđenje da je netočno ili neistinito davanje podataka od strane Izvoznika razlog za otkaz Kredita.
5. Utvrđenje da, u skladu s Općim uvjetima:
6. trenutkom isplate Odštete i/ili Troškova prisilne naplate Osiguraniku, na Osiguratelja prelaze sve tražbine iz Ugovora o kreditu zajedno sa sporednim pravima, uključujući instrumente osiguranja, i to do visine ukupno isplaćene Odštete i/ili Troškova prisilne naplate, uvećano za zakonsku zateznu kamatu koja pripada Osiguratelju, a koja teče od dana isplate do dana podmirenja tražbina Osiguratelja,
7. će Osiguratelj nakon isplate Odštete ustupiti radi ispunjenja Osiguraniku tražbine navedene pod a) ove točke te da će ovlastiti Osiguranika na vođenje svih potrebnih radnji i postupaka naplate,
8. je Osiguratelj ovlašten u svakom trenutku jednostranom pisanom izjavom upućenom Osiguraniku, od Osiguranika preuzeti nenamireni dio tražbina navedenih pod a) ove točke zajedno sa pripadajućim sporednim pravima natrag, te nastaviti samostalno voditi sve potrebne radnje i sve postupke naplate,

kao i izjavu Izvoznika da izričito pristaje na pravne učinke iz ove točke Priloga i da neće stavljati prigovore po tim osnovama.

1. Informiranje Izvoznika će u slučaju zaprimanja zahtjeva za informacijama koji je sukladan Zakonu o pravu na pristup informacijama i/ili utemeljen na presudi bilo kojih sudova, eventualnim izmjenama propisa, i/ili odlukama bilo kojeg nadležnog tijela, Osiguratelj podnositeljima zahtjeva za informacijama dostavljati podatke koje će sudovi smatrati, odnosno, propisi i/ili nadležno tijelo određivati da su javno dostupni podaci na dan kada se isti budu dostavljali.
2. Izjavu Izvoznika da je upoznat sa pravima i informacijama u vezi zaštite osobnih podataka koje HBOR obrađuje u svrhu provedbe Programa osiguranja portfelja kredita za likvidnost izvoznika PO-OPK-LIKV-01/24 odnosno s dokumentima Politika privatnosti i Informacije ispitanicima koje je HBOR objavio na internet stranici HBOR-a na linku: <https://www.hbor.hr/politika-o-zastiti-osobnih-podataka-hbor-a> te na linku: <https://www.hbor.hr/informacije-ispitanicima>.

Privitci:

* + - 1. Izjava Osiguranika
			2. Izjave Izvoznika (Korisnika kredita):
* Izjava o sankcijama
* Izjava o statusu klijenta
* Izjava o zaduženosti, s privitcima
* Izjava o djelatnosti
* Izjava o prihvatljivosti klijenta
* Izjava o potrebnoj likvidnosti (obrtnim sredstvima), s privitcima
* Izjava o kreditima odobrenim uz HBOR-ovo osiguranje